George Grenville
<s>George Grenville (14. oktobar 1712 – 13. novembar 1770) bio je britanski vigovski političar koji je od 1763. do 1765. godine vršio dužnost premijera Velike Britanije.</s>

<s>Rođen je u uglednoj porodici, a političku karijeru je započeo 1741. godine izborom u Dom komuna, gdje će kao zastupnici služiti i četvoro njegove braće.</s><s>Ispočetka je bio u opoziciji prema vladi Roberta Walpolea, da bi 1744. godine ušao u vladu Henryja Pelhama kao jedan od lordova Admiraliteta.</s><s>Od 1755. je bio u opoziciji, postavši blizak Williamu Pittu Starijem.</s><s>Godine 1756. je ušao u vladu vojvode od Newcastlea, a potom služio u vladi Lorda Butea.</s><s>Nakon što je Lord Bute prisiljen odstupiti, godine 1763. je preuzeo njegovo mjesto.</s>

<s>Grenvilleov mandat je obilježilo nastojanje da se poprave državne financije iscrpljene nakon dugog, iako pobjedonosnog Sedmogodišnjeg rata.</s><s>U tu je svrhu promovirao donošenje Zakona o markicama 1765. godine koji je trebao omogućiti finaciranje britanskih trupa u sjevernoameričkim kolonijama na račun samih kolonista; ta je mjera izazvala duboko nezadovoljstvo i bila jedan od uzroka kasnije Američke revolucije.</s><s>Prisiljen je na ostavku nakon što je kralj George III uspio nagovoriti Lorda Rockinghama da preuzme mjesto premijera.</s>

<s>Grenville je nakon toga sa svojim pristašama, koji će kasnijih decenija biti poznati kao grenvilleiti, bio jedan od vođa parlamentarne opozicije.</s><s>Godine 1768. se za vrijeme tzv. korzikanske krize zalagao za britansku oružanu intervenciju kako bi se pomoglo pobunjenim Korzikancima protiv francuske invazije.</s>

<s>Njegov sin William je od 1806. do 1807. također služio premijer na čelu tzv. široke koalicijske ''Vlade svih talenata".</s>

<s>Premijeri Velike Britanije
Britanski političari</s>

